CELEX: 62019CN0345
Language: el
Date: 2019-04-16 00:00:00
Title: Υπόθεση C-345/19: Αίτηση προδικαστικής αποφάσεως την οποία υπέβαλε το Amtsgericht Düsseldorf (Γερμανία) στις 16 Απριλίου 2019 — EUflight.de GmbH κατά Eurowings GmbH

29.7.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 255/21
            
         
      Αίτηση προδικαστικής αποφάσεως την οποία υπέβαλε το Amtsgericht Düsseldorf (Γερμανία) στις 16 Απριλίου 2019 — EUflight.de GmbH κατά Eurowings GmbH
      (Υπόθεση C-345/19)
      (2019/C 255/30)
      Γλώσσα διαδικασίας: η γερμανική
      
         Αιτούν δικαστήριο
      
      Amtsgericht Düsseldorf
      
         Διάδικοι στην υπόθεση της κύριας δίκης
      
      
         Ενάγουσα: EUflight.de GmbH
      
         Εναγόμενη: Eurowings GmbH
      
         Προδικαστικά ερωτήματα
      
      
                  1)
               
               
                  Έχουν οι διατάξεις των άρθρων 4, 5, 6 και 7 του κανονισμού (ΕΚ) 261/04 (1) την έννοια ότι οι έχοντες κράτηση σε πτήση επιβάτες, οι οποίοι μεταφέρονται με άλλη πτήση και φθάνουν στον τελικό προορισμό τους κατά μία και πλέον ώρα νωρίτερα από την προγραμματισμένη ώρα αναχωρήσεως, αποζημιώνονται, βάσει κατ’ αναλογίαν εφαρμογής του άρθρου 7 του κανονισμού;
               
            
                  2)
               
               
                  Μπορεί να μειωθεί το ύψος της αποζημιώσεως κατά το άρθρο 7, παράγραφος 2, ανάλογα με την απόσταση της πτήσεως, σε περίπτωση που ο χρόνος αφίξεως συνεπάγεται καθυστέρηση μικρότερη αυτών που προβλέπονται στο άρθρο αυτό ή ακόμη όταν η άφιξη πραγματοποιείται προ του προγραμματισμένου χρόνου αφίξεως;
               
            
                  3)
               
               
                  Είναι δυνατόν να αποκλεισθεί η μείωση του ύψους της αποζημιώσεως, εφόσον ο χρόνος αναχωρήσεως είναι τόσο προγενέστερος της προγραμματισμένης ώρας αναχωρήσεως όσο, αντιστοίχως, τα επιμέρους όρια καθυστερήσεων που προβλέπονται στο άρθρο 7, παράγραφος 2 (δηλαδή άνω των δύο, τριών ή τεσσάρων ωρών);
               
            
         (1)  Κανονισμός (ΕΚ) 261/2004 του Ευρωπαϊκού Κοινοβουλίου και του Συμβουλίου, της 11ης Φεβρουαρίου 2004, για τη θέσπιση κοινών κανόνων αποζημίωσης των επιβατών αεροπορικών μεταφορών και παροχής βοήθειας σε αυτούς σε περίπτωση άρνησης επιβίβασης και ματαίωσης ή μεγάλης καθυστέρησης της πτήσης και για την κατάργηση του κανονισμού (ΕΟΚ) 295/91 (EE 2004, L 46, σ. 1).